Deg uḥric wis kraḍ Tiɣersi Malḥa tewwi-d awal ɣef tmeṭṭut n gma-s Ferruǧa s uglam n tfekka deg usebtar 108, ayen i d-yesbegnen anect-agi d asemres n yiḥricen n tfekka : imeẓẓuɣen-is mi d-tenna tetteqqen-asen timengucin n lfeṭṭa taberkant, d yidmaren-is i wumi telsa tazibba n ddheb, ama d ifellucen-is imellalen d yimi-s i wumi rẓen wuglan-is. Dagi tband tarist s uglam n uwadem imi Malḥa teglem-d iḥricen n tfekka n tmeṭṭut n gma-s Ferruǧa (Imeẓẓuɣen, idmaren, ifellucen, atg. ) D usemres n yirbiben (taberkant, imellalen).